Predkladacia správa

      Dňa 21. júla sa v Bruseli uskutoční mimoriadne zasadnutie členských štátov eurozóny. Delegáciu SR povedie predsedníčka vlády SR Iveta Radičová. 
 
     Predmetom mimoriadneho zasadnutia členských štátov eurozóny má byť diskusia o aktuálnej ekonomickej situácii v eurozóne ako celku, ako i budúcej pomoci pre Grécko. Predpokladáme, že diskusia bude zameraná predovšetkým na účasť súkromného sektora, prípadné zníženie úrokových sadzieb, eurobondy a možný bod by mohla predstavovať aj situácia v Španielsku a Taliansku. 
 
      Návrh zloženia delegácie bol zostavený v spolupráci s Úradom vlády SR. Konečné zloženie delegácie určí predsedníčka vlády SR.
 
     Preprava členov delegácie bude zabezpečená leteckým špeciálom SR.